

**MUNICIPIUL TÎRGU-MUREŞ**

**ROMÂNIA – 540026 Tîrgu-Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

e-mail: [secretar@tirgumures.ro](mailto:secretar@tirgumures.ro) www.tirgumures.ro

**Nr. 54.035 din 19 septembrie 2018**

**ANUNŢ**

Municipiul Tîrgu Mureş, în conformitate cu prevederile art. 7 din Legea nr.52/2003 privind transparenţa decizională în administraţia publică, îşi face publică intenţia de a aproba printr-o **hotărâre** atribuirea denumirii de **Pasajul Friedrich Schiller köz** străduței paralele cu calea ferată, care leagă strada principală Aleea Carpaţi de Școală Generală Friedrich Schiller,

Proiectul de hotărâre este publicat, din data de **19 septembrie 2018**, pe site-ul Municipiului Tîrgu Mureş: [**www.tirgumures.ro**](http://www.tirgumures.ro)şi afişat la sediul instituţiei din Tîrgu Mureş, P-ţa Victoriei, nr.3.

Cei interesaţi pot trimite în scris propuneri, sugestii, opinii cu valoare de recomandare, până la data de **29 septembrie 2018**, la sediul Municipiului Tîrgu Mureş sau prin e-mail: [**secretar@tirgumures.ro**](mailto:secretar@tirgumures.ro).

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora-Monica**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**Nr. 52.987 din 13.09.2018**

**E X P U N E R E D E M O T I V E**

privind atribuirea denumirii de **Pasajul Friedrich Schiller köz** străduței paralele cu calea ferată,

care leagă strada principală Aleea Carpaţi de Școală Generală Friedrich Schiller

P[oet](http://poet)ul și [dramaturg](http://dramaturg)ul **Friedrich Schiller** este considerat unul dintre „părinții poeziei germane”. Cu toate că a terminat Academia Militară, după care a studiat medicina, devenind în [1780](about:blank) medic militar, întotdeauna s-a simțea atras de literatură, în special de genul dramatic. În [1781](about:blank) a publicat drama *Die Räuber* („Hoții”), jucată cu succes un an mai târziu la teatrul din [Mannheim](http://mannheim), deschizându-i drumul spre celebritate.

Datorită ideilor revoluționare din piesa *Hoții*, Schiller va fi numit în [1792](about:blank) cetățean de onoare al Republicii Franceze. Schiller publică între timp și alte lucrări cu caracter radical și este silit să emigreze în afara ducatului, fiind găzduit de un prieten din [Thüringen](about:blank). În anii [1783](about:blank)-[1784](about:blank) este numit poet al teatrului din [Mannheim](http://mannheim), unde înscenează piesele sale *Conjuratia lui Fiesco,* și *Kabale und Liebe*(„Intrigă și iubire”), ultima reprezentată cu succes răsunător. În [1785](about:blank) editează revista *Rheinische Thalia* și, sub impulsul unui elan plin de optimism, scrie poezia *Zur Freude* („Către bucurie”), care va fi transpusă muzical de [Beethoven](http://beethoven) în finalul Simfoniei a IX-a, devenită imn al [Uniunei Europene](about:blank). În [1787](about:blank) se stabilește la [Weimar](http://weimar), primind funcția de consilier la curtea ducelui [Karl August](about:blank). Această ultimă perioadă a vieții sale este marcată de strânsa prietenie cu [Goethe](http://goethe), o perioadă clasicistă. Prietenia celor doi va rămâne unică în istoria literaturii. Individualitățile lor puternice se completau reciproc, *spiritul speculativ*, care pornea de la ideea de unitate, al lui Goethe și cel *intuitiv*, pornind de la varietate, al lui Schiller se întâlneau la jumătatea drumului, cum avea să scrie Schiller în studiul *Über die naive und sentimentalische Dichtung* („Despre poezia naivă și cea sentimentală”, [1796](about:blank)). La îndemnul lui Goethe, Schiller se întoarce - după zece ani de studii și publicistică - la poezie și dramă. După [1799](about:blank) apar dramele *Wallenstein*, *Maria Stuart*, *Die Jungfrau von Orléans* („Fecioara din Orléans”), *Die Braut von Messina* („Mireasa din Messina”), *Wilhelm Tell*.

În vara anului [1804](about:blank), Schiller se îmbolnăvește grav și moare la [Weimar](http://weimar), la [9 mai](http://mai) [1805](about:blank), la vârsta de 46 de ani.

Din anul 2005 numele marelui poet este purtat de fosta Şcoală generală nr. 16 din cartierul Aleea Carpaţi, singura din oraş cu clase gimnaziale cu predare în limba germană. Considerăm că ar fi un nou semn de omagiu şi gest de normalitate ca şi o stradă din Tîrgu Mureş să poarte numele lui Friedrich Schiller. Acesta ar putea fi străduţa fără nume, paralelă cu calea ferată, care leagă strada principală Aleea Carpaţi de această şcoală. Propunem denumirea zonei în Pasajul Friedrich Schiller köz.

**Iniţiatori, consilieri locali**

**R O M Â N I A proiect**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**H O T Ă R Â R E A nr. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2018**

privind atribuirea denumirii de **Pasajul Friedrich Schiller köz** străduței paralele cu calea ferată,

care leagă strada principală Aleea Carpaţi de Școală Generală Friedrich Schiller

***Consiliul local municipal Tîrgu Mureş, întrunit în şedinţă ordinară de lucru,***

Văzând Expunerea de motive nr. 52.987 din 13 septembrie 2018 prezentată de **grupul de consilieri locali aparținând UDMR**, privind atribuirea denumirii de Pasajul Friedrich Schiller köz străduței paralele cu calea ferată, care leagă strada principală Aleea Carpaţi de Școală Generală Friedrich Schiller**,**

În temeiul prevederilor art. 36 alin.(1) şi (2) lit. „b”, „c” şi „d” alin.(4) lit. „a”, „d” şi „e”, art. 45, alin.(3), art. 76, alin.(4), art. 115alin.(1) lit. „b” din Legea nr. 215/2001 privind administraţia publică locală, republicată, cu modificările şi completările ulterioare;

În conformitate cu prevederile art. 2 lit. „d” din O.G. nr. 63/2002 privind atribuirea sau schimbarea de denumiri, cu modificările și completările ulterioare;

**H o t ă r ă ş t e :**

**Art. 1.** Se aprobă atribuirea denumirii de **Pasajul Friedrich Schiller köz** străduței paralele cu calea ferată, care leagă strada principală Aleea Carpaţi de Școală Generală Friedrich Schiller.

**Art. 2.** Ca urmare a denumirii străzii se va actualiza lista nominală cu denumirile străzilor și piețelor din municipiul Tîrgu Mureș.

**Art. 3.** Denumirea străzii, se va realiza cu respectarea art. 3 alin.(1) și art. 5 alin.(1) și (2) din O.G. nr. 63/2002.

**Art. 4.** Cheltuielile legate de confecționarea și montarea plăcuțelor cu denumirea străzii, respectiv cheltuielile legate de schimbarea actelor de identitate vor fi suportate din bugetul local al Municipiului Tîrgu Mureș.

**Art. 5.** Cu aducerea la îndeplinire a prevederilor prezentei hotărâri se însărcinează Executivul Municipiului Tîrgu Mureş, prin Compartimentul Arhitect Şef, Direcţia Economică şi Administraţia Domeniului Public.

**Art. 6.** În conformitate cu prevederile art.19 alin.(1), lit. „e”, din Legea nr. 340/2004, republicată, privind instituţia prefectului şi art. 3 alin.(1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate**

**p. Secretarul municipiului Tîrgu Mureş**

**Director executiv D.J.C.A.A.P.L.**

**Cătană Dianora-Monica**